Read and Write application parameters in XML - CodeProject 12,695,739 members (32,295 online)
Last Visit: 31-Dec-99 19:00 Last Update: 19-Jan-17 16:55Refresh1234567 Next » Nuuskommentaar: Maak dood die aarde | Maroela Media
Hierdie is maar enkele strofes uit Boney M se trefferlied van 1981, “We kill the world (Don’t kill the world)”.
Sedertdien het die wêreld, ten spyte van die harde werk deur klimaatsontkenners, verskeie verdrae gesluit en maatreëls ingestel om te help voorkom dat die aarde soos die ander Goue Lokkies-planete in ons sterrestelsel, skynbaar leweloos word.
Om oplossings te vind gaan delf die mensdom diep in die verlede en diep in die ruimte om te sien hoe die klimaat oor tyd verander het, en hoe dit in die toekoms kan verander.
En om te probeer peil wat die mensdom kan aanrig om die planeet doodgewoon onbewoonbaar te maak. Hierdie lewensvriendelike tye het nie saamgeval nie en het gewoonlik miljarde jare uit mekaar voorgekom.
Baie faktore speel ’n rol, onder andere hoe warm die son in vroeëre tye was (dit is nou veel warmer as miljoene jare gelede). Wanneer die kern begin stol het, afstand van die son wat ook oor tyd wissel, planeetgrootte en vele meer bepaal die wanneer van die Goue Lokkies-era (indien enige).
Navorsing toon dat Venus, Mars en die maan, minstens teoreties iewers in die verlede, almal lewe kon onderhou het.
Trouens, die uitslae van ondersoeke na die taaiheid van sekere lewensvorme wat bakterieë, swamme en alge insluit, toon dat van hierdie lewensvorme nie net onder die uiterste omstandighede op aarde kan leef nie, maar ook aan die buitekant van die Internasionale Ruimtestasie.
Spesialis-argeoloë, klima-argeoloë, ondersteun deur klimapaleontoloë, vind al meer bewyse van baie ou beskawings wat weens klimaatsveranderings tot niet is, of eenvoudig elders heen moes verkas. Rotstekeninge en oorblyfsels van oerriviere in die Sahara toon dat daar fases was wat die klimaat in dié woestyn by tye meer leefbaar was as nou. Verskillende soorte krokodille het eens in die Sahara gefloreer en geïsoleerde kolonies word steeds in oerrivierbeddings wat na die oertyd geïsoleer geraak het, aangetref. Heelwat graansoorte is hier deur deeglike seleksie van grassoorte deur die mens ontwikkel.
Ruimtevoorwerpe wat op die aarde geval het, het reeds verskeie kere op groter (soos die uitwissing van die dinosourusse) en kleiner skaal (soos die uitwissing van mammoete, wollerige renosters, sabeltandtier en ander karakters wat in die Ice Age-animasiereeks uitgebeeld word) tot uitwissing gelei.
Enorme vulkaniese uitbarstings het ook tot klimaatsverandering gelei, en groot druk, minstens plaaslik, op die voortbestaan van die mensdom geplaas.
Trouens, dit wat so verwoestend op die aarde (en voorheen sy ruimtebure) kon inwerk, laat baie van die ontkenners glo die mensdom self kan geen rol speel nie – die mensdom se rol is gewoon te gering in vergeleke met wat die aarde self, of besoekers uit die ruimte, kan aanrig.
Die mensdom het egter bewys dat hy prosesse erg kan versnel deur sy optrede om die aarde onoordeelkundig te benut.
Die mens is inderdaad heeltemal magteloos teen sekere verskynsels, soos hoe sterk ’n planeet se magneetveld is. Dit hou verband met die sterkte van die konveksiestrome in die gemete binnekant van die planeet. Wanneer dit afkoel en stol, is daar uiteraard nie meer konveksiestrome nie. Sonder ’n magneetveld is alle lewe op daardie hemelliggaam erg blootgestel aan kosmiese bestraling, maar dit stel ook die planeet daaraan bloot dat die sonwinde die atmosfeer kan wegwaai, soos met die maan en Mars gebeur het.
Die Bybelse opdrag wat die mens ontvang het om oor die aarde en sy bewoners te heers is nie sommer net een soos heers in die sin van regeer of baasskap nie, maar die uiterste inspanning en ontwikkeling van Godgegewe talente. Talente, soos in die Bybel genoem, was elk sowat 50 kg goud of silwer werd. Die oplossing wat vandag ontwerp word, kan in onoordeelkundigheid die ramp van môre beteken. Kernbomme kan die aarde uitwis, maar mag moontlik nodig wees om ’n ruimtevoorwerp wat ver van die aarde af ontdek is, en op pad na die aarde is, op ’n veilige afstand te verwoes of van koers af te dwing.
Maar dan is dit sinneloos dat sommiges nou soveel doen om die aardse lewe te beveilig, maar ander nou reeds hier deur besoedeling, rommelstrooiing, aardverhitting ensovoorts, die beplande reddingsaksie ondermyn.
Matt. 23:23: “Ellende wag vir julle, skrifgeleerdes en Fariseërs, huigelaars! Julle gee tiendes van kruisement, anys en koljander, maar wat volgens die wet van God die swaarste weeg, laat julle na: geregtigheid, barmhartigheid en betroubaarheid. Juis hierdie dinge moet ’n mens doen en die ander nie nalaat nie.”
Wel, die aarde is al hier vir 4.5 biljoen jaar. Hy sal nog hier wees biljoene jare NA die mense uitgesterf het.
Ons dink darm baie van ons self as ons dink we will kill the world… ha ha ha
Dis net geriefliker vir mense om die leuens te glo van sg. ‘kundiges” dat aardverwarming ‘n mite is, dan kan hulle aanhou met hulle lekker lewenswyse en nie skuldig voel oor die skade wat hulle aanrig aan hulle planeet nie. Mens sien duidelik hoe al meer mense hulle skaar by die aardverwarming-ontkenners. Ek sien groot probleme vorentoe.
Die mens sal vergaan maar die aarde sal bly staan. Moeder natuur laat nie met haar mors nie. In werklikheid is dit vreeslik hartseer om te sien hoe besoedel die aarde regtig is en dit word besoedel deur die mens. Mense weet nie meer wat beteken dit om respek te he vir ons hemelse vader se skepping nie daarom sal ons almal gestraf word daarvoor. Plaas iemand bietjie navorsing gaan doen wat alles in die see is want dis hier op aarde ek glo dit sal baie goedkoper en meer interessant wees om te sien en te leer want dis… Lees meer »
Die aarde is deur hordes verwarmings en verkoelings oor miljoene jare. O die Staat, daardie instelling wat so min as moontlik belas, so heilig is en so min mense se lewens gekos het en O so nie-korrup is nie, daardie instelling gaan ons nou verplig om natuurlike prosesse soos winter en somer verewig te stop. ŉ Kenner en wetenskaplike verstaan nou alles en ons weet hy is ŉ kenner want die tv se so en die politici wat omgee vir die aarde gaan ons belas en die geld benut om die aarde te red. As jy dit alles glo, kan… Lees meer »
Dit is waar dat daar verskillende klimaatstoestande oor millennia heen op aarde geheers het, van warm, droë toestande tot koel, nat, selfs ystoestande. Dit was egter alles weens natuurlike toestande. Maar die huidige aardverwarming is nie weens natuurlike omstandighede nie, maar deur die mens self. Sy onverskillige lewensbestaan versnel dit geweldig. Die grootste dryf daar agter is winsbejag (alle lande se industrieë vermeerder) en oorbevolking. Amerika het onder andere geweier om die Kyoto-verdrag te teken wat ten doel het om koolstofvrystelling in die atmosfeer te verminder. Anders maak die VSA te min geld, maar koolstof verhoog die atmosferiese temperatuur. Oorbevolking… Lees meer »